CONSILIUL LOCAL AL MUNICIPIULUI


   S I G H I Ş O A R A                 

  
H O T Ă R Â R E A    NR. 12


       din 27 ianuarie 2010       

                       privind  însuşirea unor documentaţii cadastrale 

Consiliul Local al Municipiului Sighişoara ;

Având în vedere expunerea de motive a Primarului municipiului la propunerea de însuşire a unor documentaţii cadastrale ;

  
Având în vedere documentaţiile cadastrale pentru alipirea unor terenuri, modificarea suprafeţei, dezlipirea unui apartament şi atribuirea de cote indivize de teren pe apartamente, imobile situate în Municipiul Sighişoara, str. Zaharia Boiu, nr. 1 şi str. Ştefan Octavian Iosif, nr. 31A;
         Având în vedere Raportul de Specialitate al Direcţiei Administrarea Patrimoniului, prin care se propun spre însuşire documentaţiile cadastrale cu privire la imobilele menţionate mai sus;
Având în vedere prevederile art. 42 şi 47 din Legea nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile Ordinului  nr. 634/2006 al Agenţiei Naţionale de Cadastru şi Publicitate Imobiliară, pentru aprobarea Regulamentului privind conţinutul şi modul de întocmire a documentaţiilor cadastrale în vederea înscrierii în cartea funciară,  cu modificările şi completările ulterioare;

Având în vedere avizele favorabile ale tuturor comisiilor pe domenii de specialitate;

În baza art. 36 ( 2) lit. „c” şi (5) lit. „c”, art . 45 (3) şi art.115(1) lit. ,,b’’  din Legea nr. 215/2001, Legea Administraţiei Publice Locale, republicată, cu modificările  şi completările ulterioare;

H O T Ă R Ă Ş T E:         

Art. 1 Se însuşeşte documentaţia cadastrală pentru alipirea unor terenuri şi modificarea suprafeţei, pentru imobilul situat în Municipiul Sighişoara, str. Zaharia Boiu, nr. 1, înscris în C.F. nr. 215, sub nr. top. 2019/2/b, 2018/2/b/2/1, 2018/2/b/3, 2019/2/a şi C.F. nr. 10677, sub nr. top. 2020/1/a/1, anexa nr. 1 la prezenta.

Art. 2 Se aprobă modificarea suprafeţei terenului menţionat la art. 1, de la suprafaţa de 1514 mp. teren la suprafaţa reală de 1420 mp. teren.

Art. 3 Se însuşeşte documentaţia cadastrală pentru dezlipirea unui apartament în două apartamente noi şi atribuirea de cote indivize de teren pe apartamente, pentru imobilul situat în Municipiul Sighişoara, str. Ştefan Octavian Iosif, nr. 31A, înscris în C.F. nr. 4246, sub nr. top. 859/2, 860/2, 859/II, 860/II, 859/III, 860/III, nr. cad. 354/2, anexa nr. 2 la prezenta.
Art. 4. Cu ducerea la îndeplinire a prezentei se încredinţează Primăria municipiului.

PRESEDINTE DE SEDINTA, 






Dumitru Prodan










Contrasemneaza:






             


Secretarul municipiului,










Gheorghe Humă

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia administrarea patrimoniului

9 ex.HG/FM

